62016TJ0858_INF
Sodba Splošnega sodišča (drugi razširjeni senat) z dne 20. septembra 2023 –Dow Silicones in drugi/Komisija
(zadevi T‑858/16 in T‑867/16) (
1
)
„Državne pomoči – Shema pomoči, ki jo je izvedla Belgija – Sklep o razglasitvi sheme pomoči za nezdružljivo z notranjim trgom in za nezakonito ter o naložitvi vračila izplačane pomoči – Vnaprejšnje davčno stališče (tax ruling) – Obdavčljivi dobiček – Oprostitev presežnega dobička – Prednost – Selektivnost – Izterjava“
1.
Pomoči, ki jih dodelijo države – Pojem – Davčni ukrepi – Skupna preučitev meril selektivnosti in gospodarske prednosti – Dopustnost
(člen 107(1) PDEU)
(Glej točke od 21 do 23.)
2.
Pomoči, ki jih dodelijo države – Pojem – Davčni ukrepi – Vnaprejšnje davčno stališče – Referenčni okvir za ugotavljanje obstoja prednosti in njene selektivnosti – Upoštevanje zgolj nacionalnega prava – Nevključitev upravne prakse, ki je v nasprotju z veljavno zakonodajo, v referenčni okvir – Dopustnost
(člen 107(1) PDEU)
(Glej točke od 34 do 70.)
3.
Sodni postopek – Navajanje novih razlogov med postopkom – Tožbeni razlog, ki je bil prvič naveden v repliki – Nedopustnost
(Poslovnik Splošnega sodišča, člen 83; Praktične določbe za izvajanje Poslovnika Splošnega sodišča, točka 142)
(Glej točke od 77 do 82.)
4.
Pomoči, ki jih dodelijo države – Vračilo nezakonite pomoči – Pomoč, dodeljena v obliki davčne oprostitve – Vračilo, ki povzroči tveganje, da bo podjetje prejemnik podvrženo dvojni obdavčitvi – Brez vpliva na obveznost vračila – Kršitev načela preprečevanja dvojnega obdavčevanja – Neobstoj
(člen 108 PDEU; Uredba Sveta št. 2015/1589, člen 16)
(Glej točke od 95 do 102.)
5.
Pomoči, ki jih dodelijo države – Vračilo nezakonite pomoči – Vzpostavitev prejšnjega stanja – Kršitev načel sorazmernosti in enakega obravnavanja – Neobstoj
(člena 107 in 108 PDEU)
(Glej točke od 104 do 109.)
6.
Pomoči, ki jih dodelijo države – Vračilo nezakonite pomoči – Pomoč, dodeljena v obliki davčne oprostitve – Znižanje davčnih bremen nacionalnih subjektov, ki pripadajo multinacionalnim skupinam – Opredelitev nacionalnih subjektov in multinacionalnih skupin kot upravičencev do pomoči – Vračilo, ki se odredi zadevnim multinacionalnim skupinam – Dopustnost
(člen 108(2) PDEU)
(Glej točke od 115 do 118.)
Izrek
1.
Zadevi T‑858/16 in T‑867/16 se združita za izdajo te sodbe.
2.
Tožbi se zavrneta.
3.
Družbi Dow Silicones Corp. in Dow Silicones Belgium poleg svojih stroškov nosita stroške Evropske komisije v zadevi T‑858/16.
4.
Družba Vinventions poleg svojih stroškov nosi stroške Komisije v zadevi T‑867/16.
(
1
)	UL C 46, 13.2.2017.